Til Legeforeningen Oslo, **18. mars 2019**

her

**Intern høring - Utkast til prinsipp- og arbeidsprogram 2019-2023**

PSL støtter videreføring av prinsipprogram som er utfyllende og godt ifht utfordringer helsetjenesten og vår yrkesgruppe står overfor.

Vi vil foreslå noen justering/tillegg i arbeidsprogrammet. Tross politisk ønske om at avtalespesialistordningen skal utvides og benyttes mer opplever vi at ordningen er under press, og i realiteten (over)styres fra de regionale helseforetakene. Oppfølging av de politiske ønsker og innhold i Rammeavtalen krever årvåkenhet.

Avtalespesialister utgjør en viktig og effektiv del av det polikliniske tilbudet i spesialisthelsetjenesten og i tider der sykehusene er under stort press er det viktig at man utnytter og satser på avtalespesialistene som en viktig ressurs ifht utredning, behandling og oppfølging av pasienter, samt i spesialistutdanningen. Dette bør reflekteres i arbeidsprogrammet i større grad.

Følgende endringer og tillegg foreslås (kommentarer i *kursiv*):

**Ang avsnittet: STYRKET KAPASITET OG KVALITET I HELE HELSETJENESTEN:**

I høringsutkastet er avtalespesialister kun nevnt i følgende punkt:

« • Øke antallet avtalespesialister, styrke sosiale rettigheter for næringsdrivende leger.»

Vi foreslår å endre til følgende:

Legeforeningen skal jobbe for å:

* Øke antallet avtalespesialister
* Bidra til å utvikle avtalespesialistordningen som en viktig desentralisert del av spesialisthelsetjenesten
* Styrke sosiale rettigheter for næringsdrivende leger *(skilles ut som eget punkt, da det også gjelder andre enn avtalespesialister)*

**Ang avsnittet: BEDRE PASIENTFORLØP OG SAMHANDLING:**

1. Endre tekst i siste kulepunkt (tillegg i uthevet skrift):

* Utvikle dagens samhandlingsarenaer og prinsipper/regler for faglig dialog om hensiktsmessig oppgaveoverføringer mellom sykehus**, avtalespesialister** og primærhelsetjenesten/fastlegene. *(det er også flere steder der det står sykehus hvor det med fordel kunne vært byttet ut med spesialisthelsetjeneste)*

1. Nye kulepunkter:

* At avtalespesialister skal kunne rettighetsvurdere pasienter *(Dette er i tråd med politisk ønske og viktig for at avtalespesialister skal være et likeverdig tilbud til sykehusene)*
* Å videreutvikle samarbeid mellom avtalespesialister og helseforetak for å bidra til gode pasientforløp og god kapasitetsutnyttelse

**Ang punktet: EN BÆREKRAFTIG SPESIALISTUTDANNING**

Nytt kulepunkt:

* Etablering av LIS i avtalepraksis (*Dette er i tråd med politisk ønske og kan være et bidrag til å bedre utdanningskapasiteten)*

For styret i   
Praktiserende spesialisters landsforening /PSL



Frøydis Olafsen  
leder